

ORDO PROFESSIONIS SOLEMNIS MONACHORUM TRIENNIO ELAPSO

(RIT. CIST., LIB. VI, C. II).

TRIENNIO elapso professurus de rebus suis, si quas habet, liberrime disponat; de quo fiat instrumentum publicum coram notario cum testibus ad hoc expresse vocatis. Professionem praecedant exercitia spiritualia magistro

dirigente, quibus peractis generalem inde a tempore induitionis con­fessionem faciat et dic professionis communicet, ut indulgentiam

plenariam consequatur.

Hora conveniente abbas missam celebret. Dicto evangelio stent fratres in stallis versus altare et abbas cum baculo et ministris ac­

cedens ad gradum presbyterii sedeat medius cum mitra in faldistorio et interrogabit monachum ante se prostratum: Quid petis ? qui re­spondebit: Misericordiam Dei et ordinis. Et iussus assurgere his verbis: Surge in nomine Domini, docebitur ab abbate, qui exquisita ac comperta monachi perseverantia subiungat:

Deus, qui coepit in te, ipse perficiat usque in diem Christi Iesu.

Responsoque Amen ab omnibus, singuli genuaflectant versus altare. Tum abbas discoopertus incipiat genibus flexis hymnum Veni Creator et totus conventus prosequatur cantore singulas strophas resumente.

ORDO PROFESSIONIS SOL. MONACHORUM TRIENNIO ELAPSO. 9

Mentes tuorum visita,

Imple superna gratia,

Quae tu creasti pectora.

Qui Paraclitus diceris, Donum Dei Altissimi, Fons vivus, ignis, charitas Et spiritalis unctio.

Tu septiformis munere, Dextrae Dei tu digitus, Tu rite promissum Patris, Sermone ditans guttura.

Accende lumen sensibus, Infunde amorem cordibus, Infirma nostri corporis Virtute firmans perpeti.

Hostem repellas longius Pacemque dones protinus, Ductore sic te praevio Vitemus omne noxium.

Per te sciamus da Patrem, Noscamus atque Filium Te utriusque Spiritum, Credamus omni tempore.

Gloria Patri Domino

Natoque, qui a mortuis Surrexit, ac Paraclito In saeculorum saecula. Amen.

Finito hymno surgat abbas et stans versus altare eum ministris cantet ex libro manibus iunctis:

V/.. Emitte Spiritum tuum et creabuntur. §

R/. Et renovabis faciem terrae. §

VDomine, exaudi orationem meam. §

R/. Et clamor meus ad te veniat. §

V/. Dominus vobiscum. §

R/. Et cum spiritu tuo.

Oremus. §

DEUS, qui corda fidelium Sancti Spiritus illustratione docuisti, \* da nobis in eodem Spiritu recta sapere ? et de eius semper consolatione gaudere. Per Christum Dominum nostrum. ? R/ Amen.

Tunc sedebit abbas ut prius capite tecto et clericus ante medium gradum legat cum cantu formam professionis:

Ego frater N. sacerdos (vel diaconus, vel subdiaconus, vel monachus), promitto stabilitatem meam, conversionem morum meorum et obedientiam secundum regulam sancti Benedicti abbatis, coram Deo et omnibus sanctis eius, quorum reliquiae hic habentur,? in hoc loco, qui vocatur N. Cisterciensis ordinis, constructo in honorem beatissimae Dei genitricis semperque virginis Mariae, \* in praesentia domni N. de N. abbatis.

Si fiat professio extra locum stabilitatis, non dicitur in hoc loco, sed pro eo loco.

Lecta professione eam nomine suo subscribit cum signo crucis et super altare in cornu epistolae deponit osculans illud. Tunc re­versus ad gradum dicit ter hunc versum petens veniam manibus et genibus in terra positis, quoties finierit ipsum:

V/. Suscipe me, Domine, secundum eloquium tuum et vivam § et non confundas me ab exspectatione mea. ?

ORDO PROFESSIONIS SOL. MONACHORUM TRIENNIO ELAPSO. 11

Conventus eundem versum ter repetat adiungens in fine tertiae repetitionis Gloria Patri sine ulla inclinatione. Cantor statim in­cipit Kyric eleison et chorus subsequitur Christe eleison, Kyric eleison. Pater noster secreto. Abbas hanc orationem sub silentio dicit et deinde prosequitur:

V/. Et ne nos inducas in tentationem. §

R/. Sed libera nos a malo. §

Mox cantor intonat psalmum 50 ab utroque choro stante alternatim de sexto tono decantandum abbate cum ministris interca sedentibus.

r

MISERERE mei, Deus, \* secundum magnam miseri­cordiam tuam.

Et secundum multitudinem miserationum tuarum \* dele iniquitatem meam.

Amplius lava me ab iniquitate mea: ’ et a peccato meo munda me.

Quoniam iniquitatem meam ego cognosco: \* et pec­catum meum contra me est semper.

Tibi soli peccavi et malum coram te feci: \* ut iusti- ficeris in sermonibus tuis et vincas cum iudicaris.

Ecce enim in iniquitatibus conceptus sum: \* et in peccatis concepit me mater mea.

Ecce enim veritatem dilexisti: \* incerta et occulta sapientiae tuae manifestasti mihi.

Asperges me hyssopo et mundabor: \* lavabis me et super nivem dealbabor.

Auditui meo dabis gaudium et laetitiam: \* et exsul­tabunt ossa humiliata.

Averte faciem tuam a peccatis meis: \* et omnes iniqui­tates meas dele.

Cor mundum crea in me, Deus: \* et spiritum rectum innova in visceribus meis.

Ne proicias me a facie tua: \* et Spiritum Sanctum tuum ne auferas a me.

Redde mihi laetitiam salutaris tui: \* ct spiritu prin­cipali confirma me.

Docebo iniquos vias tuas: \* ct impii ad te convertentur.

Libera me de sanguinibus, Deus, Deus salutis meae: \* ct exsultabit lingua mea iustitiam tuam.

Domine, labia mea aperies: \* ct os meum annuntiabit laudem tuam.

Quoniam si voluisses sacrificium, dedissem utique: \* holocaustis non delectaberis.

Sacrificium Deo spiritus contribulatus: \* cor con­tritum et humiliatum, Deus, non despicies.

Benigne fac, Domine, in bona voluntate tua Sion: \* ut aedificentur muri Ierusalem.

Tunc acceptabis sacrificium iustitiac, oblationes et holocausta: \* tunc imponent super altare tuum vitulos.

Gloria Patri sine inclinatione.

Et interim professus provolvat se ad pedes abbatis, ministrorum ct omnium fratrum dicens singulis Ora pro me pater, ipsis cum amplexantibus et respondentibus: Dominus custodiat introitum tuum et exitum tuum. Percantato psalmo conventus vertit se ad altare et abbas detecto capite surgens accepto baculo in manu sinistra dextera apposita pectori dicit super professum prostratum:

fi. Salvum (-os) fac servum (-os) tuum (-os). ?

Deus meus, sperantem (-es) in te. ?

fi. Mitte ei(s), Domine, auxilium de sancto. ?

fy Et de Sion tuere eum (eos). ?

fi. Nihil proficiat inimicus in eo (eis). ?

ty. Et filius iniquitatis non apponat nocere ei(s). ?

fi. Esto ei(s), Domine, turris fortitudinis. ?

fy A facie inimici. ?

3 fi. Domine Deus virtutum, converte nos. ? fy Et ostende faciem tuam et salvi erimus. ?

fi. Dominus vobiscum. ?

ty. Et cum spiritu tuo.

Oremus. ?

DEUS indulgentiae pater, qui severitatem tuae distric­tionis temperans indulsisti, ne filius portet iniqui­tatem patris, ? et qui mira dispensatione etiam malis bene utens tuae dignationis gratiam per eos frequenter operaris:? quaesumus clementiam tuam, \* ut huic (his) famulo (-is) tuo (-is) non obsistat, quod habitum religionis per nos tanta ac tali re indignos accipi(un)t, ? sed ministerium, quod exterius per nos exhibetur, tu interius per donum Sancti Spiritus exsequaris. Per Dominum ... in unitate eiusdem.

Oremus. ?

DEUS, qui per coaeternum tibi Filium cuncta creasti, ? quique mundum peccatis inveteratum per mysterium incarnationis eius renovare dignatus es: \* te suppliciter exoramus, ? ut eiusdem Domini nostri gratia super hunc (hos) famulum (-os) tuum (-os) abrenuntiationem saeculi profitentem (-es) clementer respicere dignetur: \* per quam in spiritu suae mentis renovatus (-i) veterem hominem cum suis actibus exua(n)t ? et novum, qui secundum Deum creatus est, induere merea(n)tur. Per eundem Dominum.

Oremus. ?

DOMINE Iesu Christe, qui es via, sine qua nemo venit ad Patrem, ? benignissimam clementiam tuam postula­mus : \* ut hunc (hos) famulum (-os) tuum (-os) a carnalibus desideriis abstractum (-os) per iter disciplinae regularis deducas ? et qui peccatores vocare dignatus es dicens: Venite ad me omnes, qui laboratis et onerati estis, et ego vos reficiam: \* praesta, ut haec vox invitationis tuae ita in eo (eis) convalescat, ? quatenus peccatorum onera de­ponens (-tes) et quam dulcis es gustans (-tes) tua refec­tione sustentari merea(n)tur: \* sicut attestari de tuis ovi­bus dignatus es: agnosce eum (eos) inter oves tuas ? et ipse (-i) te agnosca(n)t, ut alienum non sequa(n)tur, sed te \* neque audia(n)t vocem alienorum, sed tuam, qua dicis: Qui mihi ministrat, me sequatur. Qui vivis et regnas Deus per omnia saecula saeculorum. ? ty. Amen.

Oremus. ?

SANCTE Spiritus, qui te Dominum ac Deum revelare mortalibus dignatus es: \* immensam tuae bonitatis gratiam postulamus, ut sicut ubi vis spiras, sic et huic (his) famulo (-is) tuo (-is) affectum devotionis indulgeas, ? et quoniam tua sapientia est (sunt) conditus (-i), tua quoque providentia gubeme(n)tur: \* quem (quos) iuxta consuetam tibi gratiam unctio tua de omnibus doceat ? et per inter­cessionem beatissimi Benedicti, quem praecipuum huius sanctae institutionis legislatorem dedisti necnon et alio­rum sanctorum, ad quorum nomina petitionem faci(un)t, eum (eos) a vanitate saeculi veraciter converte: \* et sicut es omnium peccatorum remissio, deprimentes impietatis obligationes in eo (eis) dissolve: ? et ad observantiam sancti huius propositi fac eum (eos) certatim fervere: \* in tribulationibus et angustiis tua indeficienti consolatione valea(n)t respirare: ? et pie et sancte per veram humili­tatem atque obedientiam in fraterna charitate fundatus (-i), quod te donante promisit (-erunt), felici perseverantia complca(n)t: # quod ipse praestare digneris. Qui cum Deo Patre sanctoque unigenito Filio eius Domino nostro Iesu Christo vivis et gloriaris Deus \* per infinita saecula saeculorum. ? fy Amen.

Quibus expletis erigatur monachus super genua ct benedicat abbas cucullam dicens:

fi. Dominus vobiscum. ?

fy Et cum spiritu tuo.

Oremus. ?

DOMINE Iesu Christe, qui tegmen nostrae mortalitatis induere dignatus es:\* obsecramus immensam tuae largitatis abundantiam, ? ut hoc genus vestimenti, quod sancti Patres ad innocentiae vel humilitatis indicium ab­renuntiantibus saeculo ferre sanxerunt, tu ita bene dicere digneris, ut hi(c) famulus (-i) tuus (-i), qui hoc usus (-i) fueri(n)t, te induere merea(n)tur. Qui vivis et regnas cum Deo Patre in unitate Spiritus Sancti Deus \* per omnia saecula saeculorum. ? fy. Amen.

Et accepto aspersorio de manu diaconi aspergat eam aqua benedicta.

Tum exuat abbas professum caputio et pallio dicens:

Exuat te Dominus veterem hominem cum actibus suis. Et induens cum cuculla dicit:

Induat te Dominus novum hominem, qui secundum Deum creatus est in iustitia et sanctitate veritatis.

Et fratres respondeant: Amen.

Mox abbas erectus cum ministris vertat se ad altare et capite discooperto incipiat solemniter canticum Te Deum laudamus, quod cantore prosequente conventus ad invicem conversus decantet altematim more solito:

Te De-um laudamus,

te Dominum confitemur.

Te aeternum Patrem \* omnis terra veneratur.

Tibi omnes angeli: \* tibi coeli et universae potestates,

Tibi Cherubim et Seraphim \* incessabili voce pro­clamant:

Sanctus, sanctus, sanctus, \* Dominus Deus sabaoth. Pleni sunt coeli et terra \* maiestatis gloriae tuae. Te gloriosus \* apostolorum chorus,

Te prophetarum \* laudabilis numerus,

Te martyrum candidatus \* laudat exercitus.

Te per orbem terrarum \* sancta confitetur ecclesia, Patrem \* immensae maiestatis,

Venerandum tuum verum 0 et unicum Filium, Sanctum quoque \* Paraclitum Spiritum.

Tu rex gloriae \* Christe,

Tu Patris \* sempiternus es Filius.

Tu ad liberandum suscepturus hominem \* non hor­ruisti virginis uterum.

Tu devicto mortis aculeo \* aperuisti credentibus regna coelorum.

Tu ad dexteram Dei sedes \* in gloria Patris.

Iudex crederis \* esse venturus.

Te ergo quaesumus, tuis famulis subveni, \* quos pre­tioso sanguine redemisti.

Aeterna fac cum sanctis tuis \* in gloria numerari.

Salvum fac populum tuum, Domine \* et benedic haereditati tuae.

Et rege eos \* et extolle illos usque in aeternum.

Per singulos dies \* benedicimus te.

Et laudamus nomen tuum in saeculum ° et in sae­culum saeculi.

Dignare Domine die isto \* sine peccato nos custodire. Miserere nostri Domine, \* miserere nostri.

Fiat misericordia tua Domine super nos, \* quemad­modum speravimus in te.

In te Domine speravi: \* non confundar in aeternum. In fine cantici vertit se conventus ad altare et abbas cantat ex libro:

Benedicamus Patrem et Filium cum Sancto Spiritu.? fy Laudemus et superexaltemus eum in saecula. ?

Dominus vobiscum. ?

fy Et cum spiritu tuo.

Oremus. ?

ACTIONES nostras, quaesumus Domine, aspirando praeveni et adiuvando prosequere: ? ut cuncta nostra oratio et operatio a te semper incipiat e et per te coepta finiatur. ?

DEUS, qui nos a vanitate saeculi conversos ad supernae vocationis bravium accendis, pectoribus nostris illabere ? et gratiam nobis, qua in te perseveremus, in­funde: ° üt gratiae tuae muniti praesidio, quod te donante promisimus, impleamus ? et nostrae professionis exsecu­tores effecti ad ea, quae perseverantibus in te dignatus es promittere, pertingamus. Per Christum Dominum nostrum.? fy Amen.

Post haec noviter professus statuatur in ordine suo in chorum monachorum a priore et abbas prosequitur missam, cui professus communicat accepta pace ad gradum.

In provincia Austriaco-Hungarica (Statuta rcg. eiusdem provinciae dist. VII, cap. 3, itum. 5) post datam benedictionem in missa pontificali ante ultimum cvangclium ncoprofessus in inanibus sui abbatis obedieniiam promittere tenetur hoc modo:

Abbas tecto capite sedeat in faldistorio; ad quem professus ac­cedens inclinet ct genua flectens manus suas iunctas ponat inter manus illius dicens:

Pater, promitto tibi et successoribus tuis legitimis obedientiam secundum regulam sancti Benedicti usque ad mortem.

Abbas respondet: Et Deus det tibi vitam aeternam. Omnes respondent: Amen.

Quo facto abbas professum osculetur, qui inclinatione facta discedat; ct finiatur missa.

Professionis tempus in libro ad hoc destinato accurate notetur.



